4 สถาบันการันตีนิวยอร์คไลฟ์
นิวยอร์คไลฟ์ ปลื้ม 4 สถาบันการันตีความแข็งแกร่งทางการเงินระดับสูงสุด
22 ก.ค. 2553

นิวยอร์คไลฟ์ ปลื้ม 4 สถาบันการันตีความแข็งแกร่งทางการเงินระดับสูงสุด
บริษัทไทยพาณิชย์นิวยอร์คไลฟ์ประกันชีวิต  รายงานว่า นิวยอร์คไลฟ์  อินชัวรันส์  ซึ่งเป็นบริษัทแม่ ได้รับการยืนยันการจัดอันดับความน่าเชื่อถือด้านความแข็งแกร่งทางการเงินในระดับสูงสุด  และมุมมองธุรกิจมีเสถียรภาพสูง  โดยนิวยอร์คไลฟ์  เป็นหนึ่งในสามบริษัทประกันชีวิต  ที่ยังยืนหยัดอันดับความน่าเชื่อถือทางการเงินแข็งแกร่งระดับสูงสุด   จากสถาบันการจัดอันดับอิสระชั้นนำทั้ง 4 แห่ง จากบริษัทประกันชีวิตทั้งหมดกว่า 1,000 ราย ในสหรัฐอเมริกา 
เมื่อเร็วนี้ๆ  มูดีส์ อินเวสเตอร์ เซอร์วิส  ได้รับรองการจัดอันดับความน่าเชื่อถือทางการเงิน และมุมมองธุรกิจมีเสถียรภาพสูง  ในระดับ Aaa ซึ่งเป็นระดับสูงสุด ให้แก่นิวยอร์คไลฟ์  ขณะที่ก่อนหน้านี้ นิวยอร์คไลฟ์ ก็ได้รับการจัดอันดับความน่าเชื่อถือระดับสูงสุดจาก 3 สถาบัน  เช่นกัน ได้แก่  เอ. เอ็ม. เบสท์ (A.M. Best)  (A++)  สแตนดาร์ด แอนด์ พัวร์ (AAA) และ ฟิชท์ เรทติ้ง (AAA) 
นายเท็ด มาทัส  ประธานกรรมการ และกรรมการผู้จัดการใหญ่ นิวยอร์คไลฟ์ อินชัวรันส์ กล่าวว่า “นิวยอร์คไลฟ์   ได้ยึดมั่นการบริหารธุรกิจ  เพื่อสร้างความแข็งแกร่งทางการเงินในระยะยาว   การดำรงฐานะการเงินที่มั่นคง  และมีสภาพคล่องสูงมากว่า 165 ปี   ซึ่งส่งผลให้เราสามารถสร้างหลักประกัน   และมอบความคุ้มครองที่มั่นคง  และปลอดภัยในระดับสูงสุดงให้แก่ผู้ถือกรมธรรม์ทุกราย  ไม่ว่าจะในยามทุกข์หรือในยามสุข" 
“เราบริหารงานโดยคำนึงถึงความมั่นคงผู้ถือกรมธรรม์เป็นหลัก  และไม่ได้มุ่งเน้นการตอบสนองความคาดหมายของสถาบันการจัดอันดับ  อย่างไรก็ตาม การได้รับการจัดอันดับความน่าเชื่อถือด้านความแข็งแกร่งทางการเงินในระดับสูงสุดในครั้งนี้    ได้แสดงให้เห็นถึงความยอดเยี่ยมของการบริหารงาน  รวมถึงความแข็งแกร่งด้านการเงินของเราได้เป็นอย่างดี ”  เขากล่าวเสริม
นอกจากนี้ มูดีส์ อินเวสเตอร์ เซอร์วิส ได้ให้ความเห็นว่า  ท่ามกลางภาวะเศรษฐกิจที่ยากลำบาก    นิวยอร์คไลฟ์   ยังสามารถบริหารงานได้อย่างน่าประทับใจ    มูดีส์  ยังคาดหวังว่า  กำไร  และเงินกองทุนของนิวยอร์คไลฟ์  
จะเพิ่มขึ้นอย่างต่อเนื่อง    และด้วยฐานะการเงินที่แข็งแกร่ง การลงทุนอย่างรอบคอบ  สภาพคล่องของธุรกิจที่ดีเยี่ยม  และการมุ่งเน้นผลิตภัณฑ์ แบบอนุรักษ์นิยม    ทำให้นิวยอร์คไลฟ์ได้รับผลกระทบจากวิกฤตการเงินเพียงเล็กน้อย   ในขณะที่ บริษัทประกันชีวิตหลายแห่งต้องเผชิญกับความตึงเครียดด้านการเงินอย่างมาก